[{"text_idx": "#000003", "text": "Beth oeddech chi\u2019n ei wneud cyn y brentisiaeth?"}, {"text_idx": "#000004", "text": "Cyn y brentisiaeth, roeddwn yn gweithio fel marchnatwraig ar-lein yn , sef safle manwerthu ar-lein ar gyfer cynhyrchion harddwch. Roeddwn i\u2019n gweithio yn y maes manwerthu ers pan o\u2019n i\u2019n 16 oed, hyd at y diwrnod dechreuais i weithio I ITV."}, {"text_idx": "#000006", "text": "Roeddwn i\u2019n chwilio am swydd achos benderfynais i \u2018mod i am adael y byd manwerthu a dechrau gyrfa newydd. Roeddwn eisiau rhoi cynnig ar rywbeth newydd ac mae gen i ddiddordeb mawr erioed mewn teledu, ffilm a\u2019r cyfryngau felly meddyliais byddai prentisiaeth yn ITV yr union beth roeddwn yn edrych amdano, a\u2019r her berffaith."}, {"text_idx": "#000008", "text": "Roedd y swydd yn amrywiol iawn. O\u2019r dechrau un, cefais fy nhaflu mewn i ddysgu am swyddi Arbenigwyr Cynhyrchu, fel Cynorthwyydd Cynhyrchu, Sain, Autocue, Rheolwr Stiwdio a Gweithredwr Camera Stiwdio ar gyfer bwletinau newyddion amser cinio a chwech o\u2019r gloch. Cefais y dasg hefyd o greu fy fideos ar-lein fy hun, gan roi cyfle i mi ddysgu sut i olygu gan ddefnyddio AVID, a deall sut i osod camera ar gyfer cyfweliad. Galluogodd hyn i fi ddeall pa fath o siots sydd eu hangen i greu rhediad syml."}, {"text_idx": "#000010", "text": "Cefais y cyfle i weithio o fewn yr adran raglenni, a chysgodi un o\u2019r cynhyrchwyr wrth iddi wneud cyfres dair rhan o\u2019r enw \u201cStation 20\u201d, oedd yn dilyn hynt a helynt gorsaf da\u0302n yn y Bari. Gosodais y camera ar gyfer rhai o\u2019r cyfweliadau, a sicrhau hefyd fod y person o fewn y ffra\u0302m trwy gydol y cyfweliad."}, {"text_idx": "#000014", "text": "Pan wnes i gwblhau fy mhrentisiaeth, roeddwn i eisoes yn gweithio ers tri mis yn fy ro\u0302l newydd fel ymchwilydd dan hyfforddiant, ar un o gomisiynau rhwydwaith newydd ITV Wales. \u2018Roedd yn dipyn o sioc gan i mi gael llawer o gyfrifoldeb yn gyflym iawn o\u2019i chymharu a\u0302\u2019r brentisiaeth, ble doeddwn i ddim ond yn cysgodi ac yn dysgu."}, {"text_idx": "#000016", "text": "Yn ddi-os, helpodd hyn fi i dyfu a dysgu bod yn hyblyg. Roeddwn yn falch iawn fod y newid hwn wedi digwydd yn ystod, ac yn fuan wedi fy mhrentisiaeth, gan \u2018mod i\u2019n cael cefnogaeth gyson gan y tiwtoriaid yn Sgil Cymru, yn ogystal a\u0302 fy rheolwraig yn ITV. Roedd hi\u2019n ymwybodol o fy mhwysau gwaith a chefais i gyfarfodydd rheolaidd gyda hi a gyda Nadine, fy mentor Sgil Cymru."}, {"text_idx": "#000017", "text": "Beth yw\u2019r cam nesaf yn eich gyrfa?"}, {"text_idx": "#000018", "text": "Hoffwn ddatblygu fy sgiliau ymhellach, gan obeithio parhau a\u0302 hyfforddiant camera, yn ogystal a\u0302 chael mwy o brofiad newyddiadurol fel ymchwilydd. Dwi eisiau parhau i weithio gyda\u2019r adran raglenni yn ITV a byddwn wrth fy modd bod yn Gynorthwyydd Cynhyrchu un diwrnod, a chynhyrchu fy rhaglen fy hun."}, {"text_idx": "#000023", "text": "Sylweddolais fy mod yn y lle iawn pan oedd mynd i\u2019r gwaith bob dydd yn hwyl ond yn her hefyd. Roedd pawb gan gynnwys fy rheolwr, Nadine a Sue o Sgil Cymru mor gefnogol ac yn awyddus i fy helpu bob cam o\u2019r ffordd. Sylweddolais yn fuan fod gennyf gariad at yr adran raglenni yn ogystal a\u0302 newyddiaduraeth a phan welodd fy rheolwr yr angerdd hwn, caniataodd i mi aros yn yr adran am ran helaeth o\u2019m prentisiaeth. Gadawodd yr holl gynhyrchwyr i mi eu cysgodi, mynd allan ar leoliad gyda nhw a fy annog i ddysgu cymaint a\u0302 phosibl."}, {"text_idx": "#000025", "text": "Ar o\u0302l fy mhrentisiaeth, roeddwn yn ddigon ffodus i gael swydd fel ymchwilydd/cynorthwyydd rhaglen yn gweithio ar raglenni rhanbarthol a rhwydwaith yn ITV Cymru. Ond mae\u2019n debyg mai fy rhwystr mwyaf oedd gwneud fy hyfforddiant newyddiaduraeth yn ITV, ychydig flynyddoedd yn ddiweddarach. Fe wnes i hynny yn ystod y pandemig ac felly roedd llawer o ddysgu adref ac ar-lein. Rwy\u2019n ddysgwr eithaf ymarferol felly roedd methu a\u0302 mynd i\u2019r swyddfa yn anodd iawn ac roedd y flwyddyn hyfforddi ei hun yn gam mawr ymlaen i mi. Roedd yn rhaid i mi wneud arholiad NCTJ yn ogystal a\u0302 dysgu nifer o wahanol sgiliau newyddiadurwr cynhyrchu er mwyn gorffen yr hyfforddiant. Ond rwy\u2019n meddwl bod fy mhrentisiaeth wedi fy mharatoi ar gyfer yr her oherwydd roeddwn bob amser yn dysgu rhywbeth newydd felly rhoddodd yr hyder i mi wybod fy mod yn gallu neud y swydd. Ac wrth gwrs, roedd cefnogaeth pawb yn ITV Cymru yn anhygoel felly fe wnaeth fy sbarduno i wneud y gorau o\u2019r sefyllfa."}, {"text_idx": "#000028", "text": "Rwy\u2019n meddwl heb arweiniad pawb yn Sgil Cymru byddwn i wedi bod ar goll yn ystod fy mhrentisiaeth."}, {"text_idx": "#000029", "text": "Ond fe wnaethon nhw hefyd ein hatgoffa ni pa mor bwysig oedd hi i gadw i fyny a\u0302 gwaith ysgrifenedig a thasgau eich prentisiaeth. Felly roeddwn bob amser yn gwneud ymdrech i\u2019w chwblhau cyn gynted a\u0302 phosibl ag o\u2019r safon orau. Gadawodd hynny fwy o amser i mi wneud y swydd yn ITV ac roeddwn yn gallu canolbwyntio ar ddysgu sgiliau newydd oherwydd doeddwn i ddim yn poeni am fy ngwaith arall."}]